Micro:bit i Escape room **KA210-SCH-9046B98F Erasmus+ projekt**

U današnje vrijeme izuzetno je važno stvaranje kvalitetnog nastavnog osoblja koje bi neizravno razvijalo kompetencije učenika te utjecalo na lokalnu i širu zajednicu. Digitalna transformacija i razvoj ključnih digitalnih vještina su od velikog značaja. U školama primjećujemo velik interes roditelja i učenika za razvoj digitalnih kompetencija kroz robotiku i digitalne alate. Sustavu je odgovornost odgovoriti na ove potrebe i omogućiti učenicima stjecanje potrebnih vještina za budućnost.  
  
Cilj projekta je razvijanje resursa za poticanje informatičke pismenosti osnovnoškolskih učenika kroz upotrebu Microbit-a i suvremenih obrazovnih alata temeljenih na iskustvenom učenju. Partneri su započeli razvoj kurikuluma i edukacije za nastavnike informatike kako bi poboljšali informatičku pismenost, uključujući vještine programiranja, internet sigurnost i kreativni digitalni dizajn. Razvijaju se i obrazovni materijali te Escape sobe koje omogućuju iskustveno učenje kroz igru. Također se provodi pilotiranje razvijenih rješenja u osnovnim školama te promocija interesa za STEM i STEAM pristup.  
  
Teme našeg projekta uključuju stvaranje novog kurikuluma za nastavnike, stvaranje edukativnog sadržaja s posebnim osvrtom na inkluzivno okruženje u školama te primjenu razvijenih rješenja u školama s naglaskom na iskustveno učenje i zelene strategije.

Aktivnosti projekta:

1. POČETNI SASTANAK  
2. Razvoj nastavnog plana i programa (prvi intelektualni rezultat)  
3. 2. MEĐUNARODNI SASTANAK  
4. Razvoj obrazovnih materijala (drugi intelektualni rezultat)  
5. Razvoj online platforme i Escape Room-a  
6. 3. MEĐUNARODNI SASTANAK  
7. Provedba online obuke za nastavnike informatike  
8. Pilotiranje u sudjelujućim školama  
9. Širenje razvijenih rješenja i rezultata pilotiranja

Nositelj projekta je OŠ Ivana Cankara u Zagrebu, voditelja projekta je profesorica Maja Mačinko.

Partneri projektu su Institut za razvoj i inovativnost mladih, OŠ Horvati (voditeljica Suzana Delić) te partneri iz Portugala i Grčke.